पाएं अपने शहर की ताज़ा ख़बरें और फ्री ई-पेपरडाउनलोड करें
मानटाउन थाना पुलिस द्वारा गिरफ्तार बुआ के घर चोरी का आरोपी भतीजा विष्णु मीना निवासी बड़ा गांव कहार थाना मलारना डूंगर संतरी की लापरवाही के चलते बेरक खोल थाने से फरार हो गया। चोरी के आरोपी के थाने से फरार होने का पता चलने पर पुलिस के होश उड़ गए और टीमों को आरोपी की तलाश में भेजा गया। पुलिस टीमों ने जगह-जगह आरोपी के छुपने की संदिग्ध जगहों पर दबिश दी, लेकिन उन्हें सफलता नहीं मिली। आखिरकार पुलिस ने आरोपी को जड़ावता गांव से गिरफ्तार करने में सफलता हासिल की।ऐसे हुआ फरारमानटाउन थाना पुलिस ने बुआ के घर लाखों की चोरी करने के आरोपी विष्णु मीना पुत्र जगदीश मीना निवासी बड़ा गांव कहार थाना मलारना डूंगर को 29 अप्रेल 20 को गिरफ्तार किया।
इसके बाद आरोपी को पुलिस ने न्यायालय से पीसी रिमाण्ड पर लिया। 1 मई की रात्रि को ड्यूटी पर तैनात संतरी गफलत में आरोपी की बेरक में सही तरीके से ताला नहीं लगा पाया और सौ गया। रात्रि लगभग एक बजे आरोपी ने बेरक का दरवाजा खोला और थाने से फरार हो गया। इसके बाद रात्रि को लगभग दो-ढाई बजे रुटीन चेकिंग के दौरान संतरी ने बेरक में बंद आरोपियों को खंगाला तो बेरक से चोरी का आरोपी गायब मिला। इसके बाद संतरी ने शौर मचाया कि आरोपी थाने से फरार हो गया। घटना से मानटाउन थाना पुलिस सकते में आ गई और तुरंत थाने के पुलिस कार्मिकों को कॉल पर बुलाकर टीमों का गठन कर आरोपी की गिरफ्तारी के लिए आरोपी के छुपने के संदिग्ध ठिकानों पर भेजा। हरकत में आई पुलिस ने आरोपी के छुपने वाले संदिग्ध स्थानों पर दबिश दी, लेकिन उन्हें सफलता नहीं मिली। रातभर की भारी मशक्कत के बाद आखिरकार पुलिस ने आरोपी को जड़ावता गांव में छुपने वाले स्थान पर दबिश देकर पकड़ने में सफलता हासिल कर ली। थाने से फरार आरोपी के पकड़े जाने पर पुलिस ने राहत की सांस ली है। बुआ के घर लाखों की चोरीका है आरोपीमानटाउन थाना में सूर्यनगर कॉलोनी निवासी श्रीनारायण मीना ने 26 अप्रेल को घर में अज्ञात चोर द्वारा चोरी की घटना को अंजाम देने की रिपोर्ट दर्ज कराई थी। पुलिस ने मामला दर्ज कर प्रकरण की गंभीरता को देखते हुए मानटाउन थानाधिकारी के नेतृत्व में पुलिस टीम का गठन किया गया।
पुलिस टीम में शामिल सहायक उप निरीक्षक मीठालाल यादव, कांस्टेबल महेन्द्र, रामभजन ने गहन जांच कर चोरी की वारदात के आरोपी विष्णु मीना को 29 अप्रेल को गिरफ्तार करने में सफलता हासिल की। दो दिन बाद ही आरोपी की गिरफ्तारी से गदगद थी, लेकिन उनकी यह खुशी उस वक्त काफूर हो गई, जब रात को आरोपी फरार हो गया।^बीती रात चोरी का आरोपी थाने से गुम हो गया था। इसके बाद आरोपी को पुन: पुलिस टीम द्वारा त्वरित कार्रवाई करते हुए गिरफ्तार कर लिया। आरोपी के खिलाफ थाने से फरार होने का मुकदमा दर्ज किया गया है। आरोपी को न्यायालय में पेश किया, जहां से उसे न्यायिक अभिरक्षा में भेज दिया गया है। मामले से उच्चाधिकारियों को अवगत कराया गया है।- कुसुमलता मीना, थानाधिकारी, मानटाउन थाना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn